Office 365 « Informasietegnologie
Microsoft 365 vs. Office 365: Wat is die verskil?
Dinsdag, Junie 4th, 2019
Konsekwentheid van produkname is belangrik as jy nie jou kliënte wil verwar nie, maar as jy veelvuldige produkte met verskeie weergawes het, kan dinge begin deurmekaar raak. Ja, Microsoft, ons kyk na jou…
Microsoft het Microsoft 365, 'n groep bestaande produkte, onder een lisensie bekendgestel. Die naam is soortgelyk aan die reeds bestaande Office 365 (en die onlangse naamverandering van Dynamics 365). Heelwat mense het in der waarheid alreeds Office 365 eerder Microsoft 365 begin noem.
So dis maklik om te sien hoe hierdie twee produkte verwar kan word met mekaar. Dit raak selfs meer verwarrend as jy besef dat Microsoft 365 ook Office 365 insluit.
Kom ons kyk na die verskille:
Die kort weergawe
Office 365 is 'n wolkgebaseerde stel produktiwiteitstoepassings soos Outlook, Word, PowerPoint, ens. Microsoft 365 is 'n groep dienste wat Office 365 insluit, sowel as etlike ander dienste, insluitende Windows 10 Enterprise.
Office 365 is 'n wolkgebaseerde stel toepassings en dienste gebou rondom produktiwiteit in besigheid. Dit sluit toepassings in wat jy waarskynlik reeds ken, soos Microsoft Outlook, Word, PowerPoint, Excel, Skype for Business, SharePoint, OneDrive en Teams, sowel as ander kragtige produktiwiteit-, saamwerk- en sekuriteitseienskappe.
Microsoft 365 is 'n groep dienste wat Office 365 insluit. Dit sluit ook Windows 10 Enterprise, Enterprise Mobility + Security (EMS) en masjienleer in. Soos die naam aandui is dit meer gerig op groter organisasies wat 'n enkele, veilige platform benodig waar daar gedeel en saamgewerk moet word. Dit sluit sterk data-eienskappe bo en behalwe Windows 10 Pro en Office 365.
Wat is ingesluit by Microsoft 365 in vergelyking met Office 365?
Beide produkte het die vermoeë om volledig geïnstalleerde Office-toepassings op fone, tablette en PCs te loop, sowel as die webblaaier weergawes. Jy kry 1TB persoonlike stoorplek vir jou lêers, besigheid e-posse en kalenders. Jy het ook toegang tot Skype for Business vir kitsboodskappe en video-oproepe, sowel as Microsoft Teams en nuwe hulpmiddels soos Delve en Planner.
Die verskil kom in by die bestuur van toestelle. Anders as Office 365, kom Microsoft 365 met 'n enkele konsole waar gebruikers en toestelle bestuur kan word. Jy kan ook outomaties Office-toepassings uitrol na Windows 10 PCs.
Office 365 het geen sekuriteitshulpmiddele nie. Die alternatief het die vermoeë om data te beskerm oor verskeie toestelle en ook veilige toegang. Jy kan ook Windows 10 toestelle beskerm teen risiko's soos malware deur middel van Windows Defender.
Posted in Toepassings, Opleiding | Comments Off on Microsoft 365 vs. Office 365: Wat is die verskil?
Maandag, Junie 5th, 2017
Wat is die wolk?
Wolkdienste is 'n wye beskrywing vir IT-dienste wat oor die internet verskaf word. Jou dienste word nie gehuisves op jou stelsel by die huis of werk nie, maar word elders gestoor en bestuur. Vandag gebruik baie dienste die wolk, soos e-posdienste (byvoorbeeld Gmail), datastoring (byvoorbeeld Dropbox) of fotostoring (byvoorbeeld Flickr). Omdat alles aanlyn of "in die wolk" lê, het jy feitlik vanaf enige plek op jou toestel toegang – solank jy 'n internetverbinding het. Nog artikels oor die wolk.
Office 365 is 'n aanlyn, wolkgebaseerde toepassing van die Microsoft Office produkte. Dit sluit Word, Excel, PowerPoint, OneNote, Outlook, Publisher en Access (Publisher en Access is slegs beskikbaar vir PC) vir alle personeel en studente met aktiewe rolle, in.
Wat kry ek?
Vyf aflaaibare weergawes van Office365 vir persoonlike toestelle, byvoorbeeld skootrekenaars, tablette en slimfone. Hierdie weergawes sluit NIE toestelle met batenommers in nie.
NB: Om die weergawes aktiveer te hou, moet jy 'n personeellid of student wees met 'n aktiewe rol. Aflaaibare weergawes se lisensies moet ook op 'n maandelikse basis hernieu word, anders sal dit ophou werk.
E-pos: 50 GB posbus in die wolk.
Toegang tot die Microsoft Office365 aanlyntoepassings vanaf enige toestel verbind aan die internet.
Calendar: aanlyn kalender
Word: aanlyn toegang vanaf enige toestel
Excel: aanlyn toegang vanaf enige toestel
PowerPoint: aanlyn toegang vanaf enige toestel
Planner: organiseer take en spanwerk
OneDrive: 5TB aanlyn stoorspasie
OneNote: digitale notaboek
Class Notebook: OneNote vir klaskamers
Sway: Skep en deel interaktiewe verslae, aanbiedings, ens.
Forms: bou vorms vir opnames en deel dit sonder moeite met studente, ouers en kollegas.
Tasks: skeduleer take
Video: aanpasbare, maklik bruikbare portaal vir die oplaai en deel van jou korporatiewe video's.
SharePoint: aanlyn stoorspasie en deel van lêers.
Yammer: help om samewerking tussen jou en jou spanne te bewerkstellig. Voer gesprekke, werk saam en reël projekte.
Wat is die verskil tussen die wolk en jou PC?
Nadat die skuif na die wolk, sal jy plaaslike data op jou rekenaar en op die netwerk (G en H: skywe) hê, maar jy sal ook data op die wolk hê. Dieselfde geld vir toepassings. Sommige toepassings sal plaaslik op jou rekenaar wees, terwyl ander wolkgebaseerd is. Die data op die wolk sal jou primêre bron wees, terwyl die kopieë op jou rekenaar en netwerkdrywe sinkroniseerde weergawes is.
Dieselfde geld vir jou Office365-toepassings. Om hierdie rede is dit belangrik dat jy tred hou met waar jy jou data stoor.
Wat is die voordele van wolkdienste?
Meer stoorspasie beskikbaar – tot 5TB op OneDrive en 50GB op Outlook.
Jou data is beskikbaar vanaf enige plek, enige tyd en op enige toestel. Jy sal altyd toegang tot jou data hê as jy `'n internetverbinding het.
Jou inligting word veilig gestoor, selfs al verloor jy een van jou toestelle.
Wat is die nadele van wolkdienste?
Jy is volledig verantwoordelik vir jou eie inligting. Wees versigtig vir wie jy regte en toegang gee, aangesien dit jou inligting in gevaar mag stel as dit sigbaar is vir ander mense.
Jy is verantwoordelik vir die sinkronisasie tussen aanlyn en plaaslike data. Sinkronisasie tussen aanlyn en plaaslike data moet korrek opgestel word en op `'n gereelde basis uitgevoer word.
Hou in gedagte dat die gebruik van wolkdienste terwyl jy op kampus is, nie enigiets sal kos nie, maar as jy tuis werk sal jou eie datakostes gehef word.
Dit is baie belangrik dat jy jou privaat gebruikersname, wagwoorde en inligting apart hou van jou amptelike werk om te voorkom dat jou data deurmekaar raak.
Digitale identifikasie is kwesbaar as jy toegang tot die wolk het vanaf enige rekenaar. Moenie rekenaars of toestelle wat jy nie vertrou nie, toelaat om jou wolkdienste te gebruik nie.
OneDrive for business en SharePoint online is beskikbaar onder die US MS lisensieooreenkoms vir stoor en deel van institusionele data. Stoor en deel van institusionele data word nie toegelaat op Dropbox, OneDrive personal of enige ander wolkstoorspasie nie. US kopiereg-ooreenkomste sluit nie die stoor en deel van dokumente wat beskerm word onder kopiereg op OneDrive for business, SharePoint online of enige ander publieke stoorspasies in nie.
Wat is die verskil tusse die verskeie stooropsies?
Teamsite eienaar, moderator
WATTER DATA MOET EK HIER STOOR?
bv. Word of Excel dokumente, PDFs.
Lêers vir spanne om saam aan te werk.
Groot data lêers, ens.
(meer as die rekening voor Feb'16 geskep is)
Beperk tot jou werksbehoeftes.
Eerste 5GB gratis, betaal vir meer.
Eerste 15GB gratis, betaal vir meer.
DEEL VAN LêERS?
Ja, soortgelyk as Google Drive of DropBox.
Jy bestuur die deelspasie en sekuriteit of lêer.
Ja, `n area vir spanne om saam te werk; bestuur deur moderators.
Mees eenvoudige struktuur.
Ja, baie eenvoudig.
Moet ek nogsteeds my data rugsteun as dit in die wolk gestoor word?
Ja, dis altyd voordelig om meer as een weergawe van jou data te hê, verkieslik ook op verskillende plekke. .